Auglýsing um deiliskipulag frá Sveitarfélaginu Ölfusi.

**Samkvæmt 1. mgr. 41. gr. skipulagslaga nr. 123/2010 er hér kynnt tillaga að deiliskipulagi uppfært deiliskipulag athafnasvæðis í Þorlákshöfn, breytt skv. gildandi reglugerðum og gildandi skipulagi.**

Forsendur deiliskipulagsins eru Aðalskipulag Ölfuss 2010-2022. Svæðið er skilgreint sem A1, A2 og V1 í Aðalskipulagi Ölfuss 2002-2014. A1 er kragi meðfram miðsvæði þar sem gert er ráð fyrir umboðs- og heildsölum, skrifstofum og þjónustu, ásamt léttum iðnaði. A2 er skilgreint sem Unubakki/Vesturbakki, þar sem gert er ráð fyrir léttum iðnaði, vörugeymslum, hreinlegum verkstæðum, t.d. bifreiða- og trésmíðaverkstæði. V1 er fyrir þjónustu-, skrifstofu- og verslunarsvæði. Á aðal- og lóðaruppdráttum skal sýna skipulag lóðar í aðalatriðum, landmótun, hæðartölur á landi við hús og á lóðarmörkum, skjólveggi á lóð og annað það sem máli skiptir fyrir útlit og fyrirkomulag mannvirkja á lóðinni sbr. gildandi byggingarreglugerð. Á skipulagsuppdrætti er fjallað m.a. um bílastæði á lóð og frágang lóða.

Deiliskipulagsgögn og eru á heimasíðu [www.olfus.is](http://www.olfus.is) undir framkvæmdaleyfi og skipulag.

Deiliskipulagið er nú auglýst að nýju eftir breytingu á aðalskipulaginu frá 2002-2014 til 2010-2022.

Tillaga að deiliskipulagi liggur frammi til kynningar í Ráðhúsi Ölfuss, Hafnarbergi 1, 815 Þorlákshöfn á skrifstofutíma frá 9-12 og 13-16. Tillagan verður einnig á heimasíðu Ölfuss. Tillagan er til kynningar frá 12. júní 2015 til 24. júlí 2015. Ábendingar og athugasemdir skulu vera skriflegar og hafa borist fyrir 24. júlí 2015 til Sveitarfélagsins Ölfuss, b.t. skipulags- og byggingarfulltrúa, Hafnarbergi 1, 815 Þorlákshöfn.

Sigurður Ósmann Jónsson, skipulags- og byggingarfulltrúi.